LIITE

YHTENÄINEN ASIAKIRJA

”THE VALE OF CLWYD DENBIGH PLUM”

EU-nro: PDO-GB-02287 – 8.2.2017

SAN ( X ) SMM ( )

1. Nimi tai nimet

”The Vale of Clwyd Denbigh Plum”

2. Jäsenvaltio tai kolmas maa

Yhdistynyt kuningaskunta

3. Maataloustuotteen tai elintarvikkeen kuvaus

3.1 Tuotelaji

Luokka 1.6 – Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Nimi ”The Vale of Clwyd Denbigh Plum”, Prunus domestica Linnaeus, eli ”Denbigh Plum” on annettu Denbighin luumulle, jota kasvatetaan nimetyllä maantieteellisellä alueella Clwydin laaksossa (Vale of Clwyd) Denbighshiressä Pohjois-Walesissa, josta luumu on peräisin. Denbighin luumu on ainoa Walesin kotoperäinen luumulajike.

”The Vale of Clwyd Denbigh Plum” -luumulla on jäljempänä esitetyt ominaisuudet siitä riippuen, käytetäänkö luumua ruoanlaittoon, jolloin se korjataan elokuun puolivälissä ennen luumujen kypsymistä, vai käytetäänkö sitä jälkiruokaluumuna, jolloin luumut jätetään puihin kypsymään ja ne korjataan elokuun lopussa tai syyskuun alussa.

Käyttö ruoanlaitossa

— Luumut ovat kosketettaessa kiinteitä

— Oranssinpunainen pinta, johon tulee keltaisia laikkuja, kun luumu alkaa kypsyä

— Vahakerros alkaa näkyä

— Hedelmäliha on kiinteää, ja siinä on syvä meripihkaan vivahtava keltavihreä väri

— Hedelmäliha jää kiinni kiveen

— Koko on kannan tyvestä kärkeen 45–65 mm

— Läpimitta on 40–55 mm

Jälkiruokakäyttö

— Luumu tuntuu pehmeältä kevyesti puristettaessa

— Koko on kannan tyvestä kärkeen 45–65 mm

— Läpimitta on 40–55 mm

— Muoto: pallomainen tai hieman soikea

— Väri: syvän punainen sävy, joka taittuu purppuraan ja jossa on kullanvärisiä täpliä. Luumu tummuu luonnostaan vanhetessaan

— Luumuissa on vahakerros (näkyvä valkoinen kerros), joka kehittyy sitä paremmin mitä kauemmin luumujen annetaan kypsyä puissa

— Luonnollisesti pehmeä ja mehukas hedelmäliha, jolla on syvä meripihkaan vivahtava keltavihreä väri

— Hedelmäliha jää vain osittain kiinni kiveen

— Keskimääräinen hedelmämäärä kiloa kohti on 9–15 (keskiarvo: 12)

— Brix-testi (makeusaste): 16–19.

Jälkiruokaluumujen kuori on pehmeä ja herkkä, eikä niihin saisi tulla ruhjeita. Tämä edellyttää, että kypsynyttä hedelmää käsitellään hellävaraisesti.

Jälkiruokaluumuilla on pitkä kasvukausi, joka takaa sen, että luumujen täyteläinen maku kehittyy täyteen mittaansa hieman happamaksi ja makeaksi. Juuri tämä täyteläinen maku ja makeus tekevät ”The Vale of Clwyd Denbigh Plum”-luumusta ainutlaatuisen.

Keitettäessä maku tiivistyy ja luumun luonnollinen makeus kasvaa. Hedelmän koostumus on suussa sulava, kun se syödään lämpimänä.

Useimmat ”Vale of Clwyd Denbigh Plum” -luumuista myydään tuoreina jälkiruokaluumuina paikallisilla markkinoilla.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

”The Vale of Clwyd Denbigh Plum” -luumua on kasvatettava yksilöidyllä nimetyllä alueella puissa, jotka on hankittu kaupallisista taimitarhoista nimetyn alueen aidoista Denbigh Plum -puista varrentamalla tai silmuttamalla. ”The Vale of Clwyd Denbigh Plum” -luumut EIVÄT saa olla peräisin siemenistä kasvatetuista puista. Koska pölytystä on mahdotonta valvoa, siemenistä kasvatettuihin puihin sisältyy geneettistä vaihtelua, eikä niiden vuoksi voida taata kasvavan ”tyyppivaatimusten” mukaisiksi.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kasvatus

Karsiminen (tarvittaessa)

Tuholaisten ja tautien torjunta, lannoitus ja sumutus

Sadonkorjuu

Varastointi (tarvittaessa)

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

—

3.6 Tuotteen, johon rekisteröity nimi viittaa, merkitsemistä koskevat erityiset säännöt

—

4. Maantieteellisen alueen tarkka rajaus

”The Vale of Clwyd Denbigh Plum” -luumua kasvatetaan nimetyllä maantieteellisellä alueella Clwydin laaksossa (Vale of Clwyd) Denbighshiressä Pohjois-Walesissa. Kyseinen alue kattaa seuraavat hallinnolliset alueet:

— Aberwheeler,

— Bodfari,

— Cefn Meiriadog,

— Clocaenog,

— Cyffylliog,

— Denbigh,

— Efenechtyd,

— Henllan,

— Llanbedr Dyffryn Clwyd,

— Llandyrnog,

— Llanelidan,

— Llanfair Dyffryn Clwyd,

— Llangynhafal,

— Llanrhaeadr yng Nghinmeirch,

— Llanynys,

— Nantglyn,

— Rhuddlan,

— Ruthin,

— St Asaph,

— Trefnant,

— Tremeirchion Cwm,

— Waen

sekä Llansannan.

5. Yhteys maantieteelliseen alueeseen

Denbighin luumu on peräisin Clwydin laaksosta, ja se on ainoa Walesin kotoperäinen luumulajike. Clwydin laakson erityiset ympäristö- ja maantieteelliset tekijät luovat täydelliset olosuhteet näiden kotoperäisten luumujen menestymiselle ja edistävät hedelmän erityisominaisuuksien kehittymistä.

Clwydin laakso on Pohjois-Walesissa sijaitseva jokilaaksoalue, joka on pitkälti ympäröivien kukkuloiden suojassa. Näihin kuuluu alueen itäpuolella oleva Clwydian-vuorijono, joka kulkee poikittaissuunnassa kaakosta luoteeseen ja altistuu pohjoistuulelle vain rannikolla. Kukkulat tarjoavat suojan vallitsevilta länsituulilta ja usein kylmiltä itätuulilta. Tämä melko suojattu ympäristö on edellytys luumuntuotannolle, sillä se auttaa vähentämään kukinnoille ja kehittyville luumuille aiheutuvia vahinkoja.

Clwydin laakso on laajin luokan 1 ja luokan 2 maa-alue Walesissa maatalousmaan luokituksen (ALC) mukaan. ALC:ssä otetaan huomioon ilmaston, seudun ja maaperän kaltaiset ominaisuudet. Clwydin laakso määritellään luokkien 1 ja 2 maa-alueena joko erittäin korkealaatuiseksi tai erittäin hyväksi maatalousmaaksi. Kyseinen maa-alue pystyy tuottamaan jatkuvasti suurta satoa Clwydin laakson Denbigh-luumuista.

Clwydin laaksossa maaperä on luonnostaan Yhdistyneiden kuningaskuntien hedelmällisimpiä, ja se sisältää kaikki puiden ja luumujen tarvitsemat ravinteet. Laakson maaperä pystyy sitomaan kaliumin, magnesiumin ja kalsiumin kaltaisia ravinteita, jotka täyttävät luumujen keskeiset ravinnevaatimukset.

Clwydin laaksolle ominainen vettä läpäisevä, keskitiivis ja paksu maaperä edistää vahvojen juurien kehittymistä, mikä on elintärkeää luumupuille sekä Clwydin laakson laadukkaiden Denbigh-luumujen tuotannolle.

Triaskauden uuden pehmeän punahiekkakiven alla on kalkkikiveä, joten maaperä sisältää runsaasti kalkkia ja sen pH-arvo on korkea. Vaikka useimmat hedelmät, kuten mansikat ja vadelmat, menestyvät paremmin hieman happamassa maaperässä, nämä luumut menestyvät kalkkikivestä peräisin olevassa korkean pH-arvon maaperässä, joka on vallitseva maaperätyyppi kyseessä olevalla alueella.

Clwydin laakson Denbigh-luumu kukkii huhtikuussa ja on keväällä hyvin altis kuuralle, jolla voi olla haitallinen vaikutus koko kukintaan. Läheinen Golf-virta luo Clwydin laaksoon mikroilmaston, jolla on lieventävä vaikutus ja joka vähentää näin ollen kuuran aiheuttamaa vaaraa. Lisäksi Golf-virran lauhkean viileät lämpötilat pidentävät kukinta-aikaa, mikä mahdollistaa laajemman pölytyksen sekä luumun hitaan kypsymisen pitkän ajan kuluessa. Näin ollen luumun maulla on enemmän aikaa kehittyä ja voimistua.

Kyseessä olevalla alueella on hedelmällisine maaperineen perinteisesti ollut hyvä maine luumujen ja monien muiden pehmeiden hedelmien tuotantopaikkana. Kaikki hedelmät ovat olleet nähtävillä Clwydin laakson puutarhaviljelynäyttelyissä, jotka olivat 1850-luvulta lähtien vuosittain järjestettyjä tunnettuja tapahtumia. 1890-luvun lopulla Denbighshire (joka on Clwydin laakson suurin maakunta) oli suurin pehmeitä hedelmiä tuottava maakunta-alue Walesissa. Luumutuotannon historia on antanut leimansa paikalliselle alueelle, mikä näkyy ”The Vale of Clwyd Denbigh Plum” -luumun mukaan nimettyinä katuina ja taloina Denbighissä. Yhdellä paikallisella tilalla, joka on ollut saman perheen omistuksessa yli sadan vuoden ajan, on hedelmätarha, joka tuottaa edelleen ”The Vale of Clwyd Denbigh Plum” -luumua kaupallisille markkinoille.

”The Vale of Clwyd Denbigh Plum” -luumun kasvattamiseen nimetyllä alueella vaadittavat tiedot ja taidot ovat kehittynyt ajan mittaan. Kasvatukseen liittyvät taidot ovat siirtyneet sukupolvelta toiselle. Niitä ovat luumupuiden istuttaminen ja kasvamaan saaminen, karsiminen ja hoito, tieto korjuuajankohdasta ja hedelmän käsittelytapa.

”The Vale of Clwyd Denbigh Plum” -luumun kuori on hyvin pehmeä ja herkkä verrattuna kaupallisemmin tuotettuihin luumuihin. Tämä tarkoittaa sitä, että näitä luumuja olisi käsiteltävä hellävaraisesti, jotta ne eivät vahingoitu tai saa ruhjeita. Hedelmänpoimijat on koulutettu käsittelemään hedelmiä mahdollisimman vähän ja poimimaan ne käsin niiden kannasta tarttuen. Tämän seurauksena vastakorjatuissa luumuissa on usein vielä nähtävissä valkoinen kerros (joka suojaa hedelmää).

Clwydin laakso hyötyy mikroilmastostaan, johon kohdistuu Golf-virran lieventävä vaikutus, joka suosii näiden luumujen kasvua. Luumut kuuluvat ensimmäisenä kukkivien hedelmien joukkoon, ja niiden säännölliselle tuotannolle olennaista on paikka, jossa kuuran muodostumisen vaaraa ei ole, sillä kuura olisi suuri uhka kukkiville puille.

Toisin kuin useimmilla muilla luumuilla Denbighin luumulla on luonnollinen resistenssi sienitauteja vastaan, minkä ansiosta taudit eivät juurikaan vaivaa sitä leudosta ja kosteasta ilmastosta huolimatta. Lisäksi laakson ilmasto on viileämpi kuin muilla luumunkasvatusalueilla. Tämä tarkoittaa, että ”The Vale of Clwyd Denbigh Plum” -luumulla on pidempi kasvukausi, jonka ansiosta sen maku kehittyy pidemmän ajan kuluessa täyteen mittaansa. Juuri tämä täyteläinen maku ja makeus tekevät ”The Vale of Clwyd Denbigh Plum” -luumusta niin ainutlaatuisen.

Meren ja laakson läpi virtaavan Clwyd-joen läheisyys lieventävät äärilämpötiloja ja toimivat luonnollisena kastelujärjestelmänä, joka yhdistettynä siihen, että Clwydin laaksossa pohjaveden pinta on korkealla, täyttää syvälle juurtuneiden luumupuiden huomattavan kosteuden tarpeen eikä keinokastelua tarvita.

”The Vale of Clwyd Denbigh Plum” -luumu on selviytynyt ja jopa kukoistaa tämän alueen luonnonolosuhteissa lähestulkoon ilman ihmisen osallistumista. Tämän suojaisen, tasaisen, hedelmällisen ja kalkkipitoisen alueen mikroilmasto, kohtuulliset lämpötilat, luonnollinen kastelujärjestelmä ja todennäköisyys sille, ettei kuuraa muodostu kukinta-aikana, luovat ”The Vale of Clwyd Denbigh Plum” -luumulle ihanteelliset kasvuolosuhteet ja edistävät niiden erityisten ja ainutlaatuisten ominaisuuksien kehittymistä.

Viime aikoihin asti ”The Vale of Clwyd Denbigh Plum” -luumun tuotanto oli suurelta osin lakannut. Viime vuosina tuotanto on kuitenkin elpynyt. Tämä on paitsi tuonut yhteen nimetyn alueen paikallisyhteisöjä myös johtanut yli 2 000 kävijän vuotuisen ”The Vale of Clwyd Denbigh Plum” -juhlan perustamiseen. Näillä juhlilla on tarjolla tuoreita luumuja ja monenlaisia tuotteita, joissa niitä voidaan käyttää.

Tunnetusta walesilaisesta keittiömestarista Bryn Williamisista on tullut ”The Vale of Clwyd Denbigh Plum” -luumun suojelija, ja hän on esitellyt sitä keittokirjassaan ”the Love of Veg”. ”The Vale of Clwyd Denbigh Plum” -luumu tunnetaan kaikkialla Walesissa ja muualla Yhdistyneessä kuningaskunnassa erittäin korkealaatuisena hedelmänä, ja paikalliset ateriapalvelut käyttävät sitä aktiivisesti raaka-aineenaan. Lisäksi Slow Food Movement on asettanut luumun ehdolle Ark of Taste -palkinnon saajaksi.

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

https://www.gov.uk/government/uploads/system/uploads/attachment_data/file/676695/pfn-vale-clwyd-denbigh-plum.pdf